పూంచ్ జిల్లా

జమ్మూ కాశ్మీరు రాష్ట్రంలోని 20 జిల్లాలలో పూంచ్ జిల్లా లేక పుంచ్ (ఉర్దు -ضلع پونچھ, హింది -पुंछ) ఒకటి. జిల్లా ఉత్తర, పశ్చిమ, దక్షిణ సరిహద్దులో భారత పాకిస్థాన్ సరిహద్దు, పాక్ ఆధీనంనంలో ఉన్న కాశ్మీర్ ఉంది. 1947 -1948 వార్ యుద్ధం ఈ భూభాగాన్ని రెండుగా చేసింది. ఒకటి పాకిస్థాన్ వశమైంది రెండవ భాగం భారత్‌లోని జమ్మూ కాశ్మీరు రాష్ట్రంలో ఉంది.

పాలనా విభాగాలు
పూంచ్ జిల్లా జిల్లా 4 తెహ్సిల్స్‌గా విభజించబడింది. పూంచ్ పట్టణం జిల్లాకేంద్రంగా ఉంది. 
 హవేలి తెహ్సిల్
 మండి తెహ్సిల్
 మెంధర్ తెహ్సిల్
 సురన్‌కోటే తెహ్సిల్
ఒక్కో తెహ్సిల్‌కు ఒక్కోక తెహసిల్దార్ ఉంటారు. జిల్లా అదనంగా జిల్లా 6 బ్లాకులుగా విభజించబడింది : పూంచ్, మండి, మెంధర్, బాలాకోట్, సురన్‌కోట్, బఫ్లియాజ్
. ఒక్కొక్క బ్లాకుకు ఒక బ్లాక్ డెవెలెప్మెంట్ ఆఫీసర్ నియమించబడ్డాడు. ఒక్కొక్క బ్లాకులో పలు పంచాయితీలు ఉన్నాయి.

చరిత్ర 

1936లో జామ్మూ రాజు డోగ్రా మహారాజా పాలనలో పూంచ్ జిల్లాలోని దిగువ భూమిలోని భాగ్ ( కాశ్మీర్), రావలకోట్ ప్రాంతాలలో ఉన్న ముస్లిములు అసంతోషానికి గురైయ్యారు. 
భారత్, పాక్ విభజన సమయంలో ముస్లిములు వధించబడడంతో ఈ ప్రాంతంలో జమ్మూకు వ్యతిరేకత తలెత్తింది. ఫలితంగా 1947-48 భారత్ పాక్ యుద్ధంలో ఈ ప్రాంతంలో అధికభాగం పాక్ పాలిత కాశ్మీరులో చేరింది. యుద్ధంలో పూంచ్ నగరం మీద పాకిస్థాన్‌కు చెందిన గిరిజనులు, పాకిస్థాన్ చెందిన సైన్యం దాడిచేసారు. ఒక సంవత్సరం పాకిస్థాన్ వశంలో ఉన్న తరువాత 1948 నవంబరులో పూంచ్ నగరం తిరిగి భారత్ పాలనలో ఉన్న కాశ్మీర్‌లో భాగం అయింది.

ఆర్ధికం
2011 గణాంకాలను అనుసరించి పచాయితీ రాజ్ మంత్రిత్వశాఖ భారతదేశ జిల్లాలు (640) లో వెనుకబడిన 250 జిల్లాలలో పూంచ్ జిల్లా ఒకటి అని గుర్తించింది. . బ్యాక్‌వర్డ్ రీజన్ గ్రాంటు ఫండు నుండి నిధులను అందుకుంటున్న జమ్మూ కాశ్మీరు రాష్ట్రజిల్లాలలో ఈ జిల్లా ఒకటి.

రాజకీయాలు
పూంచ్ జిల్లాలో 3 అసెంబ్లీ స్థానాలు ఉన్నాయి : సురన్‌కోట్, మెంధర్, పూంచ్ హావెలి. హావెలి ప్రస్తుత ఎం.ఎల్.ఎ. ఆఫ్ హవేలి అజిజాజ్ జన్ ఆఫ్ నేషనల్ కాంఫరెంస్, సురంకోట్- మొహద్. అస్లాం ఆఫ్ ఐ.ఎ.సి., మెంధర్- రఫిక్ ఖాన్ ఆఫ్ పి.డి.పి.

2001 లో గణాంకాలు 

జిల్లాలో నివసిస్తున్న ప్రజలలో గుజ్జర్లు, బేకర్వాల్స్, పహరీలు, పంజాబీలు, కాశ్మీరిలు, రాజపుత్రులు ఉన్నారు. గుజ్జర్లు ఏటావాలు ప్రాంతాలలో నివసిస్తుంటారు. వారికి వ్యవసాయానికి స్వల్పంగా భూమి, కొన్ని పశువులు ఉంటాయి. నోమడీక్ జాతి ప్రజలను బకర్వాలాలు అంటారు. గుజ్జర్లు, బకర్వాలాలు గోజ్రి భాషను మాట్లాడుతుంటారు. మిగిలిన ప్రజలు పహరి, పూంచ్ భాధను మాట్లాడుతుంటారు. పహరీ భాష ప్రజలమద్య అనుబంధం పెంచుతూ ఉంది. పహరీ మాట్లాడే ప్రజలు కులమత భేధం లేకుండా ఒకరితో ఒకరు కలిసి ఉంటారు.

శాంతి 
భారత పాకిస్థాన్ సంబంధాలు మెరుగుపడిన తరువాత వివడిన ప్రజలు ఇప్పుడు ఒకరితో ఒకరు తిరిగి సంబంధాలు ఏర్పరచుకుంటున్నారు. పూచ్-రావలకాట్ బస్ ఏర్పాటు ఈ దశకు మొదటిమెట్టు.

ప్రయాణసౌకర్యాలు
జిల్లాలో " పూంచ్ ఎయిర్‌పోర్ట్ (చిన్నది) " ఉంది. అదనంగా రైల్వే - పూంచ్ రైల్వే స్టేషను నిర్మాణంలో ఉంది. 
భారత్ పాక్ సరిహద్దులను కలుపుతూ " పూంచ్-రవలకాట్ బసు నడుపబడుతూ ఉంది.

చిత్రమాలిక

సరిహద్దులు

మూలాలు

వెలుపలి లింకులు 
 Official website of District Poonch - Administered by India.
 The entire list of rulers starting from Raja Moti Singh

జమ్మూ కాశ్మీరు జిల్లాలు
వెనుకబడిన ప్రాంతాల అభివృద్ధి నిధులు పొందుతున్న జిల్లాలు
పూంచ్ జిల్లా